কিছুদিন আগেও ইন্টারনেট কী বস্তু তাই জানতেন না গীতা। ওঁকে ইন্টারনেট ব্যবহার করতে শিখিয়েছে খোদ Google। ওঁর পাশে রয়েছে Tata Trust-এর মত সংস্থা। হাসিমুখে সবার সব আবদার তাই সামলান মেয়েটি। বলছিলেন সেই গল্প। মন্ত্রমুগ্ধ হয়ে শুনছিল ওবেরয় গ্র্যান্ডের বিশাল হলরুম ঠাসা জনতা। বলছিলেন, একবার এক ভদ্রমহিলা এসেছিলেন ওর কাছে। মরণ বাঁচন সমস্যা নিয়ে। দশ মাসের অন্তঃসত্ত্বা মেয়ের জীবন নিয়ে টানাটানি... স্থানীয় স্বাস্থ্যকেন্দ্র জবাব দিয়ে দিয়েছে। এবার কী করণীয়। অনেকে অনেক কথা বলছে। কিন্তু ওই মহিলা ছুটে এসেছেন ইন্টারনেট দিদির কাছে। শুধু জানতে, কোথায় নিয়ে গেলে প্রাণে বাঁচবে মেয়ে। ঠাণ্ডা মাথায় গুগল সার্চ করে সেযাত্রায় উতরে দিয়েছিলেন গীতা। এরকম ভুঁড়ি ভুঁড়ি গল্প আছে গীতার ঝুলিতে।